《舟中怀长孙超恒时新任藁城令》
清代·杨汝谷

汝始分符去，吾才买棹归。纵然违祖膝，犹喜近亲闱。

法立奸胥畏，心清案牍稀。此方经巨浸，轸恤念民依。

作者简介：（1665—1740）安徽怀宁人，字令贻，号石湖。康熙三十九年进士。授浙江浦江知县，入为礼部主事，累迁监察御史。官至兵部侍郎，兼署左副都御史。遇事敢言。乾隆初，以老乞休。卒谥勤恪。